b'\n_START_ARTICLE_\nKinijos transportas\n_START_SECTION_\nDvira\xc4\x8di\xc5\xb3 transportas\n_START_PARAGRAPH_\nKinijoje yra apie 300 milijon\xc5\xb3 dvira\xc4\x8di\xc5\xb3. Kai kuriuose miestuose yra padaryti special\xc5\xabs dvira\xc4\x8di\xc5\xb3 takai, veikia labai daug dvira\xc4\x8di\xc5\xb3 taisykl\xc5\xb3. Dabar bandoma apriboti dviratinink\xc5\xb3 skai\xc4\x8di\xc5\xb3, nes da\xc5\xbenai susidaro didel\xc4\x97s sp\xc5\xabstys.\n_START_SECTION_\nAutomobiliai\n_START_PARAGRAPH_\nAutomobili\xc5\xb3 Kinijos miestuose n\xc4\x97ra daug, labai ribojamas j\xc5\xb3 skai\xc4\x8dius. Kinijoje spar\xc4\x8diai pl\xc4\x97tojamas moderni\xc5\xb3 greitkeli\xc5\xb3 tinklas. Kol kas jis beveik tu\xc5\xa1\xc4\x8dias, bet Kinijoje  automobili\xc5\xb3 kiekis kasmet spar\xc4\x8diai auga._NEWLINE_Netoli upi\xc5\xb3, transportui  ar \xc4\xafvairiems daiktams  gabenti naudojamos valtys. Taip pat Kinijoje kaip transporto priemon\xc4\x97s naudojami motociklai, motoroleriai ir elektriniais akumuliatoriais varomi paspirtukai.\n_START_SECTION_\nVie\xc5\xa1asis transportas\n_START_PARAGRAPH_\nMetro transportas Kinijoje yra labai pigus, nutiestas visuose didmies\xc4\x8diuose. Piko valandomis, metro nuolat perpildomas. _NEWLINE_Miesto autobusai perpildomi ma\xc5\xbeiau nei metro. Priemies\xc4\x8dio autobusais kinai da\xc5\xbenai ve\xc5\xbea \xc4\xafvairias d\xc4\x97\xc5\xbees, gyvulius ir baldus,_NEWLINE_kuriuos \xc4\xafkrauti \xc4\xaf autobus\xc4\x85_NEWLINE_padeda kiti keleiviai ir_NEWLINE_vairuotojas._NEWLINE_Rik\xc5\xa1a \xe2\x80\x93 tai trirat\xc4\x97 transporto priemon\xc4\x97, minama kojomis ir turinti \xe2\x80\x9epriekab\xc4\x85\xe2\x80\x9c keleiviams s\xc4\x97d\xc4\x97ti. Rik\xc5\xa1os naudojamos kaip taksi nuva\xc5\xbeiuoti trumpus atstumus. Dabar daugiausia naudojamos turistams ve\xc5\xbeioti ar prie j\xc5\xb3 nusifotografuoti._NEWLINE_Kinijoje populiarus ir keliavimas laivais: jais vietiniai \xc5\xbemon\xc4\x97s keliauja tod\xc4\x97l, kad jie yra dar pigesni u\xc5\xbe kit\xc4\x85 vie\xc5\xa1\xc4\x85j\xc4\xaf transport\xc4\x85._NEWLINE_Kinijoje sukurtas platus ir patogus gele\xc5\xbeinkeli\xc5\xb3 tinklas. Traukiniai yra nuolat perpildyti. Ypatingai da\xc5\xbenai \xc5\xbemon\xc4\x97s naudojasi jais per did\xc5\xbei\xc4\x85sias \xc5\xa1ventes ir kin\xc5\xb3 Naujuosius Metus. Tai lemia noras \xc5\xa1ventes sutikti gimtosiose vietose kartu su \xc5\xa1eima.'